У Првом светском рату у чину пуковника постављен је за команданта Моравске дивизије 2. позива. На њеном челу, у саставу 3. армије, учествовао је у церској бици са којом се истакао 18. августа 1914. У даљем току рата командовао је групом дивизија (Моравска 2. позива, Тимочка 1. и 2. позива), са којим је у новембру 1915. зауставио напад бугарске 1. армије. Потом је прешао у противнапад одбацивши непријатеља према Лесковцу (тзв. Лесковачки маневар). Тим контранападом успео је да заустави напредовање делова бугарске 1. армије и омогући повлачење српске војске преко Лебана и Куршумлије према Приштини. За то је унапређен у чин генерала. На Крфу је 1917. постављен је на положај инспектора пешадије.